Rådebank (TV-serie)

Rådebank er en norsk dramaserie. Serien er produsert av Fenomen film for NRK P3 og hadde premiere på NRK TV i mars 2020 med god mottakelse. Serien er også vist i flere andre land. Andre sesong hadde premiere i januar 2021, mens tredje sesong hadde premiere i januar 2022. Rådebank er en av NRKs mest strømmede serier gjennom tidene.
Rådebank ble spilt inn i Bø i Telemark, Porsgrunn og Skien. Serieskaper er Linn-Jeanethe Kyed, som tidligere har skrevet manus blant annet til TV-serien Heimebane, spillefilmen Børning og oscarnominerte Tuba Atlantic. Rådebank er regissert av Daniel Fahre. Seriens første sesong var den mest strømmede dramaserien i Norge første uken etter publisering.Sesong 2 fikk sin premiere i NRK TV 20. januar 2021. Første episoden fikk over 200 000 visninger på få dager. Serien er en av NRKs mest strømmede serier, og er sett av over 1 million mennesker. Serien vant syv priser under Gullruten 2021 og tangerte dermed rekorden til Halvbroren under Gullruten 2013 på flest priser under en utdeling. Blant annet vant serien klassene beste dramaserie, beste skuespiller (Odin Waage), beste regi (Daniel Fahre) og beste manus (Linn-Jeanethe Kyed). Totalt var serien nominert i elleve klasser.Rådebank vant også Seriekritikerprisen 2021 i kategorien «årets TV-drama». Serien ble tatt ut til hovedkonkurransen på «Festival de la Fiction de la Rochelle» i 2021 og var nominert til «Beste europeiske TV-drama».Seriens tredje og siste sesong hadde premiere 20. januar 2022, sesongen oppnådde raskt samme seertall som de foregående sesongene, og mottok gode anmeldelser, magasinet Subjekt kalte sesongen for en "Nær perfekt avslutning" og ga serien terningkast fem. Sesong tre ble nominert til seks priser under Gullruten 2022.Med seriens enorme popularitet har Visit Bø måttet lage Rådebank-kart til alle fansene som har oppsøkt Midt Telemark for å se innspillingsstedene. Bø Auto har solgt store mengder av deres T-skjorte som ligner den GT går med i serien.I februar 2022 ble det kjent at det jobbes med en svensk remake av serien. Seriens manus kom også ut i bokform våren 2022. 


== Videresalg til utlandet ==
Serien ble vist i Finland i juni 2020 av den finske allmennkringkasteren YLE under tittelen Ihan romuna (Skrotad).
I desember 2020 hadde serien premiere på TV4/Cmore i Sverige under tittelen «BØ». Den 26. mars 2021 hadde serien premiere på DR i Danmark. Hele sesong 1 og 2 ble sluppet samtidig under tittelen Benzin i blodet.Serien hadde premiere i Russland i oktober 2021 under tittelen Это по дружбе (norsk: Eto po druzjbe – «dette er vennskap»).


== Rollebesetning ==


=== Hovedrolleinnehavere ===
Odin Waage – råneren Glenn-Tore (GT) Klevstul; han kjører en rød Volvo 240. Jobber på Bø Auto som mekaniker
Sjur Vatne Brean – råneren Sivert Rindal, GTs bestekamerat; han ville studere til å bli sivilingeniør på NTNU i Trondheim og kjører svart 940.
Maja Christiansen – råneren Hege Husby, kjæresten til GT; hun jobber som billakkerer og kjører en grønn Golf 4
Mathilde Thomine Storm – sykepleierstudenten Ine Larsen, ekskjæresten til GT og kjører el-sykkel (ukjent farge).
Kasper Dølplads Antonsen – råneren Robert Nilsen, kamerat av GT; han kjører en Bel Air
Matthew Rico Henriksen Santos – råneren Kim Eide, kamerat av GT; han kjører BMW 1-serie
Amalie Sporsheim – Malene Bredesen, dattera til ordføreren.
Natalie Bjerke Roland – Maria, miljøbevisst legestudent fra Bø.
Liwia Migala – råneren Liva Ree, venninne av Hege Husby og kjæresten til Kim Eide.


=== Biroller ===
Sven Nordin – Arvid Klevstul, GTs far
Kyrre Haugen Sydness – Johannes, Siverts Far
Fridtjov Såheim – Kjetil Dalen, lensmannsbetjent i Bø
Jan Gunnar Røise - Heges Far
Jannike Kruse - Heges Mor
Anders T. Andersen – Sten-Roar Hermansen, leder på Bø Auto
Øystein Røger – politibetjenten Finn Andersen
Tord Kinge - Bimmer
Sofia Tjelta - Bimmer
Ola G. Furuset - Lege
Yngvild Grotmol – Lisa Haugen
Elisabeth Dahl – Yngvild Bredesen, ordfører i Bø
Ola Otnes – Gunnar Eide, lensmannsførstebetjent i Bø
Fabian Svegaard Tapia – Anders Skogen, venn av Ine og rivalen til GT


== Priser og nominasjoner ==


== Referanser ==


== Eksterne lenker ==
(en) Rådebank på Internet Movie Database 
(no) Rådebank på NRK TV